
     HOTĂRÂRE
cu privire la aprobarea documentației tehnico-economică și a indicatorilor tehnico-economici din cadrul proiectului “Creșterea eficienței energetice a infrastructurii de iluminat public- sesiunea a 2-a, în comuna 23 August, judetul Constanta”, desfașurat prin,”Programul privind creşterea eficienţei energetice a infrastructurii de iluminat public”, respectiv acordul privind asigurarea și suținerea contribuției financiare aferente cheltuielilor implementării proiectului și care nu sunt finanțate de AFM.


Consiliul Local al Comunei 23 August, întrunit în şedinţa extraordinară convocată de îndată din data de 23.12.2024, orele 1500, desfășurată prin mijloace electronice de comunicare la distanță.
Având în vedere:

· iniţiativa primarului comunei 23 August, exprimată în referatul de aprobare înregistrat cu nr. 20722/23.12.2024 prin care se solicită Consiliului Local al Comunei    23 August adoptarea unei Hotarari de Consiliu Local pentru aprobarea documentatiei tehnico-economice si a indicatorilor tehnico-economici pentru proiectul “Cresterea eficientei energetice a infrastructurii de iluminat public- sesiunea a 2-a, in comuna 23 August, judetul Constanta”, desfasurat prin Programul privind creşterea eficienţei energetice a infrastructurii de iluminat public, respectiv acordul privind asigurarea si sutinerea contributiei financiare aferente chelutielilor implementarii proiectului si care nu sunt finantate de AFM;
· raportul compartimentului de specialitate înregistrat cu nr. 20724/23.12.2024;
· Ordinul nr. 2490 pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și pădurilor nr. 1.866/2021;
· H.G. nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice; 
În temeiul art. 44 din Legea Finanțelor publice locale nr. 273/2006 cu modificările și completările ulterioare, precum și a Legii nr. 24/2000 privind normele de tehnica legislativa pentru elaborarea actelor normative, republicata în anul 2010,

Tinand cont de prevederile art. 129 alin 2 lit. “b” si alin 4 lit. “d” din OUG nr. 57/2019 privind Codul administrativ cu modificarile si completarile ulterioare;
CONSILIUL LOCAL AL COMUNEI  23 AUGUST,
                                           H O T Ă R Ă Ş T E :
Art. 1 Se aprobă documentatia tehnico-economica si indicatorii tehnico-economici privind proiectul “Cresterea eficientei energetice a infrastructurii de iluminat public - sesiunea a 2-a, in comuna 23 August, judetul Constanta”, din cadrul “Programului privind creşterea eficienţei energetice a infrastructurii de iluminat public”, desfasurat prin AFM.
Art.2 Se aprobă asigurarea si sutinerea contributiei financiare aferente cheltuielilor implementarii proiectului “Cresterea eficientei energetice a infrastructurii de iluminat public- sesiunea a 2-a, in comuna 23 August, judetul Constanta in cuantum de 537.122,60 lei (TVA inclus), care nu sunt finantate de AFM, denumite si cheltuieli neeligibile.
Art. 3 Se aproba valoarea totala a investitiei in valoare de 2.474.133,20 lei (TVA inclus), dintre care cheltuieli eligibile  in valoare de 1.937.010,60 (TVA inclus).

Art. 4 Se imputerniceste primarul comunei  23 August, dl. Mitrana Mugur-Viorel sa semneze toate actele necesare pentru obtinerea finantarii si incheierea contractului de finantare, sa semneze contractul de finantare si toate inscrisurile necesare pentru obtinerea finantarii, implementarea proiectului si decontarea cheltuielilor aferente.
            Art. 5 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Compartimentului financiar buget pentru aducerea la îndeplinire;
· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin afişare la sediul autorităţii administraţiei publice locale și prin publicare pe pagina de internet a acesteia.

            Art. 6  Primarul Comunei  23 August, județul Constanta împreună cu compartimentele din cadrul aparatului de specialitate va aduce la îndeplinire prevederile prezentei hotărâri.
     
Hotărârea  s-a  adoptat  cu  un  număr  de 13  voturi “pentru”,    -  vot “împotrivă”,      la  şedinţă  fiind  prezenţi  un  număr  de  13  consilieri   din  cei  15  aleşi.

      COMUNA 23 AUGUST                                                  PREŞEDINTE DE ŞEDINŢĂ,

           NR. 177/23.12.2024

